**Și-aș vrea**

*Elena Carina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau un trup care să-ndure

Și-o inimă care să bată,

Un suflet care să mă fure

Și-o minte care mă mai ceartă.

Vreau să adorm preț de o viață,

Să mă trezesc apoi copil,

Să-nvăț să văd și după ceață,

Să mă ridic din cel umil.

Mai vreau s-aud fără să-mi spună,

Să înțeleg și ne-nțelesul

Și într-o seară fără lună,

Să-nvăț să redescopăr mersul.

Vreau liniștea să îmi vorbească,

Să-nvăț să nu mai port ranchiună,

Cei ce mă știu, să mă cunoască!

Vreau să învăț să fiu mai bună.

Și vreau să mă întorc în vremea

În care am greșit, nebună!

Aș vrea să pot să schimb durerea

Cu o decizie mai bună.

Vreau să mă înțeleg pe mine,

Vreau să mai schimb câte ceva.

Aș vrea să-mi fie cumva bine...

Mă vreau departe, undeva...

Aș vrea să gust din fericire

Și să mă-mbolnăvesc de ea,

Și împletită cu iubire,

Aș vrea să fie-o boală grea!

Și vreau ca ochii să-i deschid,

Să văd ce e în fața mea.

Nu vreau un suflet ce e vid,

Vreau o schimbare, vreau ceva!

Aș vrea să pot să cred în mine,

Să mă despart de pesimism,

Aș vrea să lupt să-mi fie bine,

Să mă hrănesc din optimism...

Și vreau și vreau atât de multe...

Măcar puțin de aș avea!!

Cei ce m-aud, să mă asculte:

Nu știți nimic din viața mea!!!